Swami Rudrananda

Swami Rudrananda (Muthukrishnan) Fiji ke ek missionary aur kisan ke neta rahaa. Uske janam Tamil Nadu, India me March 1901 me bhais rahaa. Uske 1939 me Ramakrishna Mission, Fiji Then India Sanmarga Ikya (T.I.S.I.) Sangam ke  dharmik aur sankriti me madat kare ke khatir bhejis rahaa.  Swami Rudrananda T.I.S.I. Sangam, jon ki Sangam Ashram, Nadi me rahaa ke kaarbaar sambhalis. Uu Sangam ke khatir property bhi kharidis, jisme Savusavu me 130 acre ke jamiin,  Madhuvani, Rakiraki me 1037 acre ke jaminn rahaa. 15 August 1948 ke  Sangam Sarada Printing Press ke bhi suruu karaa gais rahaa, jon ki   Sangam, Tamil me, Pacific Review in English me, Jagriti Hindi me, aur Na Pacifica Kaiviti bhasa me chapis rahaa.

Rudrananda suruu me union aur political activities me hissa nai liis rahaa, uu baad me A. D. Patel ke saathe Maha Sangh, ek ganna ke kisan ke union, ke suruu karis rahaa. 1943 ke harrtaal ke time, sarkar  uske aapan ghar se duur jaae pe rukawat lgae diis rahaa aur kuchh log uske India deport kare ke maang karin rahaa. Uu Federation Party ke bhi ek member rahaa.

1951 me, Rudrananda, Sangam aur Ramakrishna Mission ke ek kare ke kosis karis rahaa, jiske kuchh South Indian log Mission ke Sangam ke uppar kabjaa kare ke rup me dekhin. Sangam ke suruu kare waala, Sadhu Kuppuswami,  Rudrananda ke support karis lekin ek compromise me Sri Vivekananda High School ke Mission ke niche kar dewa gais aur Sangam aapan school chalais.

 See also 
 South Indians in Fiji

 References 
 B.V. Lal, A Vision for Change: A.D. Patel and the Politics of Fiji, Australian National University, 1997

Category:R
Category:S
Category:Fiji ke Hindusani leader
Category:Fiji ke trade unionist